b'\n_START_ARTICLE_\nMaunu VI Lainparantaja\n_START_PARAGRAPH_\nMaunu VI Lainparantaja (Magnus Lagab\xc3\xb8te, 1238\xe2\x80\x931280) oli Norjan kuningas 1263\xe2\x80\x931280. Maunu oli Haakon Haakoninpojan poika._NEWLINE_Maunu teki skottien kanssa rauhan myym\xc3\xa4ll\xc3\xa4 Skotlannille Hebridit ja Mansaaren. Maunu oli my\xc3\xb6s huomattava hallinnon uudistaja. H\xc3\xa4n kokosi vuonna 1274 kaikki lait yhteen ja teki niihin korjauksia. Maunu toi lakiin muun muassa n\xc3\xa4kemyksen siit\xc3\xa4, ett\xc3\xa4 lain rikkominen oli aina rikos valtiota vastaan eik\xc3\xa4 yksil\xc3\xb6\xc3\xa4 vastaan, pyrkien n\xc3\xa4in kitkem\xc3\xa4\xc3\xa4n verikoston perinteen. Uudet lait vahvistivat kuninkaan asemaa ylimp\xc3\xa4n\xc3\xa4 lains\xc3\xa4\xc3\xa4t\xc3\xa4j\xc3\xa4n\xc3\xa4. Maunu perusti my\xc3\xb6s kuninkaankanslian ja valtakunnanneuvoston.'